1 priedas. TECHNINĖ SPECIFIKACIJA

**LED EKRANŲ SIENOS PIRKIMO**

**TECHNINĖ SPECIFIKACIJA**

1. **Bendri reikalavimai:**
   1. Perkančioji organizacija siekia įsigyti **LED ekranų sieną** (su montavimo paslaugomis) (toliau – Prekės).
   2. Reikalavimai Prekėms pateikiami šioje Techninėje specifikacijoje.
   3. Techninėje specifikacijoje nurodytas konkretus modelis ar tiekimo šaltinis, standartas, konkretus procesas ar prekių ženklas, patentas, tipai, konkreti kilmė ar gamyba apima ir jiems lygiaverčius produktus ar procesus (t. y. tiekėjas gali siūlyti ir atitinkamus lygiaverčius produktus ar procesus), nepriklausomai nuo to, ar šalia yra prierašas „arba lygiavertis“ (sąlyga netaikytina, jeigu konkretus modelis ar tiekimo šaltinis, standartas, konkretus procesas ar prekių ženklas, patentas, tipai, konkreti kilmė ar gamyba nurodyta apibrėžiant perkančiosios organizacijos ar partnerių turimus produktus ar esamus procesus). Lygiavertiškumo įrodymas yra tiekėjo pareiga.
   4. Prekės skirtos televizijos darbams, susisiekimui, signalų apdorojimui ir kt.
   5. Techninėje specifikacijoje vartojamos sąvokos:
      1. **Dokumentacija** – dokumentai (vartotojo vadovai, techniniai pasai, kita gamintojo teikiama informacija apie Prekės parametrus) arba gamintojų internetinių puslapių nuorodos, kuriuose pateikiama gamintojo informacija apie siūlomų Prekių atitikimą reikalaujamam parametrui / specifikacijai.
   6. **Bendri reikalavimai tiekėjui dėl Techninės specifikacijos pildymo:** 
      1. Tiekėjas turi užpildyti visus Techninės specifikacijos lentelių laukelius, kurie pažymėti „/*įrašyti*/“ (tiekėjas ištrina „/*įrašyti*/“ ir nurodo reikalaujama informaciją). Tiekėjui minėtų laukelių neužpildžius arba užpildžius netinkamai, tiekėjo pasiūlymas gali būti atmestas, kaip neatitinkantis Pirkimo dokumentų reikalavimų.
      2. Tiekėjas negali palikti tuščių laukelių, kurie pažymėti „/*įrašyti*/“.
      3. Tiekėjas negali keisti Techninės specifikacijos, t. y. tiekėjas negali keisti Techninės specifikacijos teksto (papildyti, trinti ir pan.), papildyti lentelių naujais laukais ar ištrinti esamus, nebent Techninėje specifikacijoje aiškiai nurodyta, kad tokie pakeitimai galimi. Tiekėjui atlikus minėtus pakeitimus, tiekėjo pasiūlymas gali būti atmestas, kaip neatitinkantis pirkimo dokumentų reikalavimų.
      4. Tiekėjas turi nurodyti konkrečius modelių pavadinimus ir gamintojus. Konkrečiai pozicijai siūloma konkretaus gamintojo konkreti Prekė (modelis), jei nenurodyta kitaip. Jeigu siūloma įranga neturi konkretaus gamintojo ar modelio numerio, pateikiamas paaiškinimas, dėl kokių priežasčių neįmanoma nurodyti gamintojo / modelio arba modelio pavadinimo sudarymo būdas, jeigu Prekė modulinė.
   7. **Reikalavimai tiekėjui dėl lentelių stulpelių „Siūlomi parametrai“ pildymo:**
      1. Tiekėjas turi nurodyti atitikimą kiekvienam stulpelio „Reikalavimai“ nurodytam reikalavimui atskirai. Tiekėjas gali nenurodyti atitikimo reikalavimui tik tuo atveju, jeigu prie atitinkamo reikalavimo punkto stulpelio „Siūlomi parametrai“ eilutėje nurodyta „*/įrašyti neprivaloma/*“ arba eilutė perbraukta.
      2. Tiekėjas, nurodydamas siūlomos Prekės atitikimą, turi nurodyti konkrečias siūlomos įrangos specifikacijas / parametrus, pvz.: *„ilgis 1,5 m“*, o ne *„ilgis ne mažiau kaip 1,25 m“*.
      3. Tiekėjui vietoje konkrečių specifikacijų / parametrų nurodžius *„atitinka“*, *„taip“* ar panašiai, toks tiekėjo pasiūlymas gali būti atmestas, kaip neatitinkantis Pirkimo dokumentų reikalavimų, jeigu reikalavimo formuluotė reikalavo nurodyti konkrečias specifikacijas, kaip nurodyta 8.2 punkte.
      4. Tiekėjas, vadovaujantis Pirkimo sąlygų 11.3 punktu, Techninėje specifikacijoje stulpelyje „Siūlomi parametrai“ nurodytą informaciją galės paaiškinti tik tuo atveju, jeigu:
         1. Tiekėjas kartu su pasiūlymu pateikė Dokumentaciją ir pateiktoje Dokumentacijoje yra nurodyta informacija, patvirtinanti, kad tiekėjo siūloma prekė atitinka Techninėje specifikacijoje nurodytus reikalavimus;
         2. Tiekėjas pateiks paaiškinimą iš viešai prieinamos siūlomos Prekės gamintojo informacijos, kad tiekėjo siūloma prekė atitinka Techninėje specifikacijoje nurodytus reikalavimus.
   8. **Reikalavimai tiekėjui dėl lentelių stulpelių „Siūlomus parametrus patvirtinantys dokumentai“ pildymo:**
      1. Tiekėjas gali, tačiau neprivalo, pateikti Dokumentaciją, kuri patvirtina tiekėjo siūlomos Prekės atitikimą Techninės specifikacijos reikalavimams, vietoje „*/įrašyti neprivaloma/*“ nurodydamas prie pasiūlymo pridedamo dokumento pavadinimą / bylos pavadinimą arba nuorodą į konkretų internetinį puslapį.
      2. Tiekėjas pasirinkęs neteikti Dokumentacijos, vietoje „*/įrašyti neprivaloma/*“ pažymi „X“ arba pan.
      3. Dokumentacija turi būti parengta įrangos gamintojo, o ne trečiųjų šalių. Jeigu įranga sudaryta iš kitų gamintojų įrangos ar dalių gali būti teikiama tiek galutinio gaminio, tiek komplektuojančios dalies gamintojo Dokumentacija.
      4. Jeigu Dokumentacija patvirtina atitikimą keliems reikalavimams, tiekėjas nurodo, kurių punktų reikalavimus ji patvirtina.
      5. Dokumentacija gali būti teikiama dėl tų lentelių stulpeliuose „Reikalavimai“ nurodytų reikalavimų, jeigu nėra nurodyta kitaip (pvz., stulpelio laukelis „Siūlomus parametrus patvirtinantys dokumentai“ perbrauktas).
      6. Perkančioji organizacija prašo tiekėjų, kad, nurodant Dokumentacijos pavadinimą, kartu būtų pateikiama nuoroda į konkretų puslapį, paragrafą ir pan., kai tai yra įmanoma, sklandesniam tiekėjų pasiūlymų vertinimui.
      7. Dokumentacija naudojama Perkančiajai organizacijai įsitikinti Tiekėjo siūlomų Prekių atitikimu Techninės specifikacijos reikalavimams. Jeigu Perkančioji organizacija negalės įsitikinti Tiekėjo techninėje specifikacijoje pateiktų Prekių atitikimu Techninės specifikacijos reikalavimams, o Tiekėjas negalės pateikti paaiškindamas pasiūlymą viešai prieinamos informacijos (t. y. tokios informacijos, kurią gali pasiekti bet kuris naudotojas, nenaudodamas prisijungimo duomenų, arba nesikreipdamas tiesiogiai į įrangos gamintoją), toks tiekėjo pasiūlymas gali būti atmestas kaip neatitinkantis Pirkimo sąlygų reikalavimų.
   9. Jei Prekių gamintojas nuo pasiūlymo pateikimo momento iki Prekių pristatymo termino nustoja gaminti siūlomą Prekę (ar Prekės sudedamąsias dalis), tiekėjas, gavęs rašytinį Perkančiosios organizacijos sutikimą, gali pristatyti to paties gamintojo kitą Prekę, atitinkančią Techninėje specifikacijoje nurodytus Prekės (ar jos dalies) siūlomus parametrus arba geresnius nei tiekėjo Techninėje specifikacijoje nurodyti siūlomi parametrai, kartu pateikiant Prekės gamintojo patvirtinimą ar kitą dokumentą, įrodantį, kad gamintojas nebegamina Techninėje specifikacijoje nurodytos Prekės (ar jos dalies). Nesant to paties gamintojo asortimente nurodytas sąlygas atitinkančių Prekių, pateikęs tai pagrindžiantį gamintojo patvirtinimą ar kitą įrodantį dokumentą, tiekėjas, gavęs perkančiosios organizacijos raštišką sutikimą, gali pristatyti kito gamintojo Prekes, atitinkančias Techninėje specifikacijoje nurodytus Prekių (ar jų dalies) siūlomus parametrus arba geresnius, nei tiekėjo Techninėje specifikacijoje nurodyti siūlomi parametrai.
   10. Prekės turi būti komplektuojamos su visais tinkamam Prekių veikimui reikalingais priedais – montavimo medžiagomis, priedais, kabeliais ir pan., jeigu tokie priedai reikalingi tinkamam Prekių veikimui.
   11. Prekės, atitinkančios Techninės specifikacijos reikalavimus, turi būti pristatytos ir sumontuotos, paleistos bei sukonfigūruotos adresu S. Konarskio g. 49, 03123 Vilnius Perknčiosios organizacijos nurodytose patalpose.
   12. Prekių pristatymo ir sumontavimo, paleidimo bei konfigūravimo terminas – 3 (trys) mėnesiai nuo sutarties įsigaliojimo.
2. **Konkretūs reikalavimai prekėms:**

***1 lentelė. Reikalavimai*** ***LED ekranų sienai***

|  |  |  |  |  |  |
| --- | --- | --- | --- | --- | --- |
|  | | **LED ekranas** | | | |
| Gamintojas | | | *LP DISPLAY Technology Ltd; Novastar* | | |
| Modelis | | | LPD-BSUG6315A; VX4S | | |
| **Eil.**  **Nr.** | **Reikalavimai** | | | **Siūlomi parametrai** | **Siūlomus parametrus patvirtinantys dokumentai** |
|  | Ekrano dydis: 3700 mm ilgis, 1046 mm aukštis. Galima ekrano išmatavimų paklaida: -40 mm (t. y. ekranas gali būti 40 mm siauresnis ir žemesnis). Ekranas negali būti platesnis ir aukštesnis už nurodytus išmatavimus | | | Ekrano dydis: 3660 mm ilgis, 1029 mm aukštis.  Ekranas susideda iš 18 (610x343mm) panelių (cabinets) | *610x343mm p1.5(LPD-BSUG6315A).pdf (https://en.szlpdisplay.com/?products\_7/197.html)* |
|  | Atstumas tarp taškų centrų (ang. *pixel pitch*) ne daugiau kaip 1,58 mm | | | Atstumas tarp taškų centrų (ang. pixel pitch) 1,58 mm | *610x343mm p1.5(LPD-BSUG6315A).pdf (https://en.szlpdisplay.com/?products\_7/197.html)* |
|  | Matymo kampas ne blogiau kaip H/V 160o | | | Matymo kampas H/V 160 | *610x343mm p1.5(LPD-BSUG6315A).pdf (https://en.szlpdisplay.com/?products\_7/197.html)* |
|  | Vaizdo atsistatymo trukmė (ang. *Refresh rate*) ne mažiau kaip 3840 Hz. | | | Vaizdo atsistatymo trukmė (ang. Refresh rate) 3840 Hz. | *610x343mm p1.5(LPD-BSUG6315A).pdf (https://en.szlpdisplay.com/?products\_7/197.html)* |
|  | “*Black chip*” arba lygiavertė technologija, užtikrinanti geresnį kontrastą | | | Black  LED (improving contrast) technologija, užtikrinanti geresnį kontrastą | *610x343mm p1.5(LPD-BSUG6315A).pdf (https://en.szlpdisplay.com/?products\_7/197.html)* |
|  | Šviesos srautas (ang. *brightness*) ne mažiau 600 nitų (cd/m2) | | | Šviesos srautas (ang. brightness) 600 nitų (cd/m2) | *610x343mm p1.5(LPD-BSUG6315A).pdf (https://en.szlpdisplay.com/?products\_7/197.html)* |
|  | LED ekranas turi užtikrinti ne mažiau kaip 100.000 valandų veikimo laikotarpį | | | LED ekranas užtikrina 100.000 valandų veikimo laikotarpį | *610x343mm p1.5(LPD-BSUG6315A).pdf (https://en.szlpdisplay.com/?products\_7/197.html)* |
|  | LED ekrano darbinė temperatūra ne blogiau kaip –10 + 45 C | | | LED ekrano darbinė temperatūra –20 + 60 C | *610x343mm p1.5(LPD-BSUG6315A).pdf (https://en.szlpdisplay.com/?products\_7/197.html)* |
|  | LED ekrano darbinė drėgmė ne blogiau kaip ~10% - ~80%. | | | LED ekrano darbinė drėgmė ~10% - ~90%. | *610x343mm p1.5(LPD-BSUG6315A).pdf (https://en.szlpdisplay.com/?products\_7/197.html)* |
|  | Užtikrinamas ryškumo valdymas rankiniu ir automatiniu būdu | | | Užtikrinamas ryškumo valdymas rankiniu ir automatiniu būdu (0~100% manual/auto/time) | *610x343mm p1.5(LPD-BSUG6315A).pdf (https://en.szlpdisplay.com/?products\_7/197.html)* |
|  | Ekranas turi turėti ne mažiau kaip 2 atskirus valdiklius (*controller*) su konverteriais (*scaler*) su ne mažiau kaip 1 vnt. SDI įėjimu (HD) kiekviename iš jų. | | | Ekranas turi 2 atskirus valdiklius (controller) su konverteriais (scaler) su 1 vnt. SDI įėjimu (HD) kiekviename iš jų. Taip pat yra DVI ir HDMI įėjimai | *VX4S-N All-in-One Controller Specifications-V1.0.1.pdf* |
|  | Ekraną bus galima montuoti ant dabar turimo rėmo. Jei rėmas netinkamas - tiekėjas turės jį perdaryti arba pasiūlyti kitą. Ekrano rėmo konstrukcija turės būti suderinta su Užsakovu pasirašius Sutartį. Rėmas turi būti pastatomas ant žemės, su ratukais. Dekoracijos, esančios aplink ekraną negali būti keičiamos. | | | Taip, bus naudojamas dabar turimas rėmas. |  |
|  | Apsaugos klasė: ne blogiau nei IP50. | | | Apsaugos klasė: IP60. | X |
|  | Ekrano konstrukcija turi nesukelti interferencijų vaizde (*moire*), t.y. ekranas gali būti eksploatuojamas be specialaus filtro (ang. “Anti-Moire”) arba su filtru, jeigu pats ekranas tokios technologijos nepalaiko. | | | Ekranas turi interferencinį (ang. “Anti-Moire”) filtrą, kuris panaikina muaro efektą, atspindžius nuo studijos apšvietimo lempų, neblogina matymo kampo, pagerina kontrastą ( GOB  Technology (lower moire  phenomenon)) |  |
|  | **Bendri reikalavimai:** | | | | |
|  | Turi atitikti CE standartus. | | | Atitinka CE/EMC standartus. |  |
|  | Ne mažesnė kaip 5 metų garantija. | | | 5 metų garantija. |  |
|  | Į bendrą pasiūlymo kainą turi būti įskaičiuoti ekrano montavimo, paleidimo ir konfigūravimo darbai. | | |  |  |